cyanic-selkie/wikianc huggingface dataset:
நைதரசனீரொட்சைடு
உருவாக்கும் முறை
வெள்ளீயத்தின் மீது செறிந்த நைத்திரிக் அமிலத்தைத் துளித்துளியாகச் சேர்ப்பதனாலும் இவ்வாயுவை உருவாக்கலாம்.
இரசாயன சமநிலை
பொதுவாக வாயுவுடன்  வாயுவும் கலந்திருக்கும். இவை இரசாயன சமநிலையிலிருப்பதே இதற்குக் காரணமாகும்.:
இது ஒரு புறவெப்பத்தாக்கமாகும். வெப்பநிலை அதிகமாக இருந்தால் கலவையில் NO2 வீதம் அதிகமாக இருக்கும். குறைவான வெப்பநிலையில் N2O4 இன் வீதம் அதிகமாகும். NO2 வாயு செங்கபில நிறமானது, ஆனால் N2O4 வாயு நிறமற்றதாகும். எனவே அதிக வெப்பநிலையில் கடுங்கபில நிறமாவதுடன் குறைவான வெப்பநிலையில் வெளிறிய கபில நிறத்தை வாயுக்கலவை அடைகின்றது.
ஒக்சியேற்றல் தாக்கம்
வின் பலங்குன்றிய N-O பிணைப்பு காரணமாக இது சிறப்பான ஒக்சியேற்றும் பொருளாக உள்ளது. இதனால் வாயு நிலையிலுள்ள ஐதரோகார்பன்களுடன் வெடிக்கும் வகையில் தாக்கமடையும் இயல்புடையது.
நீரேற்றல் தாக்கம்
உருவாக்கப்படும் நைத்திரிக் அமிலம் பின்னர் மெதுமெதுவாக மீண்டும் நைதரசனீர் ஒக்சைடாக மாறும். இதனாலேயே அய்வுகூடங்களில் நைத்திரிக் அமில மாதிரியில் ஒரு கபில நிறச் சாயல் தென்படுகின்றது.:
நைத்திரேற்றுக்களின் தொகுப்பு
உலோக ஒக்சைடுகளுடன் தாக்கமடைந்து உலோக நைத்திரேற்று உருவாகின்றது. இத்தாக்கச் சமன்பாட்டில் M என்பது உலோகத்தைக் குறிக்கின்றது.
அல்கைல்களுடனும் உலோக ஹேலைட்டுகளுடனும் தாக்கமடைந்து உரிய நைத்திரைட்டு உருவாகின்றது:
மேற்கோள்கள்
பகுப்பு:நைதரசன் சேர்மங்கள் பகுப்பு:உணவுச் சேர்பொருட்கள் பகுப்பு:கனிம நைதரசன் சேர்மங்கள் பகுப்பு:தனி உறுப்புகள் பகுப்பு:நைட்ரசன் ஆக்சைடுகள்
நத்தம்பட்டி
நத்தம்பட்டி என்பது இந்தியாவிலுள்ள, தமிழ்நாடு மாநிலத்தில் புதுக்கோட்டை மாவட்டத்தில் அமைந்துள்ள ஒரு கிராமம் ஆகும். இக்கிராமத்தில் 40 க்கும் மேற்பட்ட சாதியினர் வாழ்கின்றனர். இந்த கிராமத்தில் 95% பேர் படித்தவர்கள். இக்கிராமத்தை உள்ளூர் மக்கள் மயில் கிராமம் என அழைக்கின்றனர்.
பகுப்பு:புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்டத்திலுள்ள கிராமங்கள்
4-கார்பாக்சிபென்சால்டிகைடு
4-கார்பாக்சிபென்சால்டிகைடு (4-Carboxybenzaldehyde ) என்பது C8H6O3 என்ற மூலக்கூற்று வாய்பாடு கொண்ட ஒரு கரிம வேதியியல் சேர்மமாகும். ஆங்கில எழுத்துகளின் சுருக்கப் பெயராக CBA என்றழைக்கப்படும் இச்சேர்மத்தின் அமைப்பு வாய்ப்பாடு OCHC6H4CO2H என்றும் எழுதப்படுகிறது. ஒரு பென்சீன் வளையத்தில் ஆல்டிகைடு மற்றும் கார்பாக்சிலிக் அமிலம் ஆகிய வேதி வினைக்குழுக்கள் இரண்டும் பதிலீடு செய்யப்பட்டுள்ளன. p-சைலின் என்ற அரோமாட்டிக் ஐதரோ கார்பனில் இருந்து தெரிப்தாலிக் அமிலம் தயாரிக்கும் போது இச்சேர்மம் 0.5% அளவில் உருவாகிறது. ஒவ்வொர் ஆண்டும் தோராயமாக 40,000,000 டன் தெரிப்தாலிக் அமிலம் உற்பத்தி செய்யப்படுகிறது. பொதுவாக 4-கார்பாக்சிபென்சால்டிகைடு பெருமளவில் தயாரிக்கப்படக்கூடிய தொழிற்முறை வேதிப்பொருளாகும்.
மேற்கோள்கள்
பகுப்பு:பென்சால்டிகைடுகள் பகுப்பு:பென்சாயிக் அமிலங்கள்
சகீட் இசார்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1950 பிறப்புகள் பகுப்பு:2013 இறப்புகள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
பிரான்கோபோனி
பிரான்கோபோனி (Organisation internationale de la Francophonie) என்பது பிரெஞ்சு மொழியை தாய்மொழியாக கொண்ட நாடுகளின் ஒரு சர்வதேச அமைப்பு. இதில் 56 உறுப்பினர் நாடுகளும், 3 இணை உறுப்பினர் நாடுகளும், 14 பார்வையாளர் நாடுகளும் உள்ளன.
வெளி இணைப்பு
பகுப்பு:பிரெஞ்சு மொழி பகுப்பு:பன்னாட்டு அமைப்புகள்
வாழ்த்து அட்டை
நட்பு, வாழ்த்து, மகிழ்ச்சி, நன்றி போன்ற உணர்வுகளை உரியவர்களுக்குத் தெரிவிப்பதற்காக அனுப்பப்படும் படம் அச்சிடப்பட்ட மடல்களை வாழ்த்து அட்டைகள் என்பர். இவ்வட்டைகள் பெரும்பாலும் மடக்கப்பட்டதாகவும் அழகான வாழ்த்துச் சொற்றொடர்களைக் கொண்டதாகவும் இருக்கும். பிறந்த நாள், பொங்கல், ஆண்டுப் பிறப்பு, கிறிஸ்துமஸ் போன்ற சிறப்பு நாட்களில் வாழ்த்து அட்டைகள் பெருமளவில் பரிமாறிக் கொள்ளப்பட்டாலும், அன்பைத் தெரிவிக்க எந்நாளிலும் இவற்றை அனுப்பலாம்.
வாழ்த்து அட்டைகள் பல்வேறு வடிவமைப்புகளில் கிடைக்கும். கூடவே, அவற்றை அஞ்சலில் அனுப்பி வைப்பதற்கான பொருத்தமான வண்ணம் உடைய அஞ்சல் உறைகளும் கிடைக்கும். இவ்வாழ்த்து அட்டைகள் சிறிய மற்றும் பெரிய நிறுவனங்களால் கையாலோ பொறிகளின் உதவியுடனோ உற்பத்தி செய்யப்படுகின்றன. வாழ்த்து அட்டைகளின் வடிவமைப்பு, அளவு, தரம் ஆகியவற்றைப் பொறுத்துப் பத்து இந்திய ரூபாய்கள் முதற்கொண்டு நூற்றுக்கணக்கான இந்திய ரூபாய்கள் வரை விலை மதிப்புடைய வாழ்த்து அட்டைகள் விற்பனைக்குக் கிடைக்கின்றன. வாழ்த்து அட்டைகளைப் பிரிக்கும் போது இசைக்கும் வண்ணமும் ஒளிரும் வண்ணமும் அமைக்கப் பட்ட சிறப்பு அட்டைகளும் கிடைக்கின்றன.
தமிழ்நாட்டில் ஆங்கிலப் புத்தாண்டு, பொங்கல், தமிழ்ப் புத்தாண்டு, தீபாவளி, கிறிஸ்துமஸ், வேலன்டைன் நாள் போன்ற நாட்களில் அதிக எண்ணிக்கையில் வாழ்த்து அட்டைகள் பரிமாரிக் கொள்ளப் படுகின்றன. மேலை நாடுகளில் கிறிஸ்துமஸ் மற்றும் புத்தாண்டுக் காலங்களில் இவை அதிகம் பரிமாரிக் கொள்ளப் படுகின்றன. ஹால்மார்க் கார்ட்ஸ், அமெரிக்கன் க்ரீட்டிங்ஸ் ஆகிய நிறுவனங்களே உலகின் முன்னணி வாழ்த்து அட்டை விற்பனை நிறுவனங்களாகும். ஐக்கிய இராச்சியத்தில் மட்டும் ஓராண்டுக்கு அனுப்பப்படும் வாழ்த்து அட்டைகளின் மதிப்பு ஒரு பில்லியன் பவுண்டாக மதிப்பிடப்படுகிறது.
நண்பர்கள், உறவினர்கள் தவிர நிறுவனங்களும் கூடத் தங்கள் வாடிக்கையாளர்களுக்கு வணிக நோக்கத்துடன் சமயம் சாராத விழா கால மற்றும் விடுமுறைக் கால வாழ்த்து அட்டைகளை அனுப்பி வைப்பது வழக்கம்.
உசாத்துணை
பகுப்பு:பண்பாடு பகுப்பு:அஞ்சல் தலை சேகரிப்பு
காரையூர் சுந்தர்ராஜபெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் .சுந்தர்ராஜப்பெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மெந்தகாப் தமிழ்ப்பள்ளி
மெந்தகாப் தமிழ்ப்பள்ளி என்பது மலேசியா நாட்டின் பகாங் மாநிலத்தில்; மெந்தகாப் நகரத்தில் அமைந்துள்ள ஒரு தமிழ்ப் பள்ளியாகும். பகாங் மாநிலத் தலைநகர் குவாந்தான் பெருநகரில் இருந்து 119 கி.மீ.; மலேசியத் தலைநகர் கோலாலம்பூரில் இருந்து 135 கி.மீ.; தொலைவில் அமைந்து உள்ளது.
தவிர மெந்தகாப் நகரத்தில் அமைந்து இருக்கும் ஶ்ரீ சுப்ரமணியர் ஆலயத்தின் அருகாமையிலும் இப்பள்ளி அமைந்து உள்ளது.
அண்மைய காலங்களில் பல சாதனைகளையும் இப்பள்ளி படைத்து உள்ளது. 2016-ஆம் ஆண்டு ஆசிய இளம் கண்டுபிடிப்பாளர்கள் கண்காட்சியில், புதுமையான முறையில் வடிவமைக்கப்பட்ட கலோரிமீட்டர் கண்டுபிடிப்பிற்காக இரட்டை வெள்ளிப் பதக்கங்களைப் பெற்று உள்ளது.
மேலும் காண்க
பகுப்பு:பகாங் பகுப்பு:மலேசியத் தமிழ்ப் பள்ளிகள் பகுப்பு:பகாங் மாநிலத்தின் தமிழ்ப்பள்ளிகள்
பிரசன்ன குமார் தாகூர்
பிரசன்ன குமார் தாகூர் (Prasanna Kumar Tagore) (1801–1886) இவர் இந்துக் கல்லூரியின் நிறுவனர்களில் ஒருவரான கோபி மோகன் தாகூரின் மகனாவார். தாகூர் குடும்பத்தின் பாதுரியகட்டா கிளையைச் சேர்ந்த இவர், இந்து சமுதாயத்தின் பழமைவாத கிளையின் தலைவர்களில் ஒருவராக இருந்தார்.
ஆரம்ப கால வாழ்க்கை
1817ஆம் ஆண்டில் செர்போர்ன் பள்ளி மற்றும் இந்து கல்லூரியில் கல்வி பயின்றார். பாரம்பரிய இசுமிருதி மற்றும் மேற்கத்திய சட்டம் குறித்த தனது அறிவால், இவர் குடிமை நீதிமன்றத்தில் சட்டப் பயிற்சி மேற்க்கொள்ளத் தொடங்கினார். ஒரு குறுகிய காலத்திற்குள் இவர் அரசாங்க வழக்கறிஞராக நியமிக்கப்பட்டார். ஆனால் 1850ஆம் ஆண்டில் குடும்பச் சொத்தை கவனிப்பதற்காக அந்த வேலையை விட்டுவிட்டார். 1854இல் ஆளுநரின் குழு உருவாக்கப்பட்டபோது, இவர் எழுத்தராகச் சேர்ந்தார். அந்த நேரத்தில் இவர் பணக்கார வங்காளர்களில் ஒருவராக மதிக்கப்பட்டார்.
சாதனைகள்
இவர் கௌடிய சமாஜத்தின் (1823) நிறுவனர்-செயலாளராக இருந்தபோதிலும், இவர் உடன்கட்டை ஏறல் முறையை ஒழிப்பதற்கான இராசாராம் மோகன் ராயின் பிரச்சாரத்தில் பங்கேற்றார். இவர் பிரம்ம சமாஜத்தின் அசல் அறங்காவலர்களில் ஒருவராக இருந்தார் (1830 பிரம்ம சபையின் அறக்கட்டளை பத்திரத்த்தின்படி). பிரசன்னா குமாரால் துர்கா பூஜை கொண்டாடப்படுவதை டெரோசியோ கடுமையாக விமர்சித்தார். மேலும் தன்னை தத்துவவாதியான இராம்மோகனைப் பின்பற்றுபவர் என்று அழைத்துக் கொண்டார்.
பணிகள்
இவர் அந்தக் காலத்தின் பல அமைப்புகளுடன் தீவிரமாக தொடர்பு கொண்டிருந்தார். துவாரகநாத் தாகூருடன் சேர்ந்து நில உரிமையாளர்களின் சங்கம் மற்றும் பிரிட்டிசு இந்திய சங்கம் அமைப்பதில் தீவிரமாக ஈடுபட்டார். 1867 ஆம் ஆண்டில் இவர் அதன் தலைவரானார்.
கல்வியின் பரவலில் அவர் முக்கிய பங்கு வகித்தார். கொல்கத்தா பல்கலைக்கழகத்தின் புகழ்பெற்ற தாகூர் சட்ட பேராசிரியர் பதவி அவரது நன்கொடையிலிருந்து பெறப்பட்ட வட்டியில் இருந்து பராமரிக்கப்பட்டது. நில உரிமையாளர்களின் செய்தித் தொடர்பாளராக, இவர் சிப்பாய் கலகத்தை கொள்கையளவில் எதிர்த்தார். பிரிட்டிசு அரசாங்கம் இவருக்கு 1866இல் சிஎஸ்ஐ என்ற பட்டத்தை வழங்கியது.
நாடக அரங்கம்
முதல் பெங்காலி நாடகங்களை உருசிய அறிஞரான ஜெராசிம் லெபடேவ் 1796இல் அரங்கேற்றத் தொடங்கினார். ஆனால் அவரது முன்னோடி முயற்சிகள் பலனளிக்கவில்லை. பிரசன்னா குமார் அதை தனது ககைகளில் எடுத்துக் கொண்டார். 1832ஆம் ஆண்டில், நர்கெல்டங்காவில் உள்ள தனது வீட்டில் ஒரு தற்காலிக நாடக அரங்கத்தை அமைத்தார். ஒரு சில ஆங்கில நாடகங்கள் மட்டுமே அங்கு அரங்கேற்றப்பட்டாலும், அது ஒரு புதிய தொடக்கமாக இருந்தது.
குடும்பம்
இவர் வாழ்நாள் முழுவதும் கிறிஸ்தவ நிறுவனங்களின் நடவடிக்கைகளை எதிர்த்தார். ஆனால் சிறந்த மாணவரான இவரது மகன் ஞானேந்திரமோகன் தாகூர் (1826-1890), 1851இல் கிறிஸ்தவத்திற்கு மாறி, பின்னர் கிருட்டிண மோகன் பானர்ஜியின் மகள் கமலமணியை மணந்தார். இங்கிலாந்து சென்று இலண்டனில் இந்துச் சட்டம் மற்றும் பெங்காலி பேராசிரியராக இருந்தார். அவர் முதல் இந்திய சட்டத்தரணியாகச் சட்டப் பயிற்சி செய்ய இந்தியா திரும்பினார்.
குறிப்புகள்
பகுப்பு:1886 இறப்புகள் பகுப்பு:1801 பிறப்புகள் பகுப்பு:வங்காள மக்கள் பகுப்பு:தாகூர் குடும்பம் பகுப்பு:கொல்கத்தா நபர்கள்
சுங்கர அள்ளி
சுங்கர அள்ளி (Sunkarahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643499. இது சுங்கரஅள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், பாப்பிரெட்டிப்பட்டியில் இருந்து 25 கிலோமீட்டர் தொலைவிலும் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 500 வீடுகளும் 2,064 மக்களும் வாழ்கின்றனா். இதில் 1,109 ஆண்களும், 955 பெண்களும் ஆவா்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
கலப்புலோகம் 20
கலப்புலோகம் 20 (Alloy 20) என்பது நிக்கல்-குரோமியம்-மாலிப்டினம் உலோகங்களை இணைத்து உருவாக்கப்படும் ஒரு கலப்புலோகமாகும். கந்தக அமிலம் அரித்தலுக்கு எதிரான பயன்பாட்டிற்காக இக்கலப்புலோகம் உருவாக்கப்பட்டது. வேதியியல், உணவு, மருந்து, மின் உற்பத்தி, நெகிழி தொழில்துறை போன்ற பிரிவுகளிலும் இந்த அரிப்பு எதிர்க்கும் பண்புக்காக கலப்புலோகம் 20 பயன்படுகிறது. குழிப்பு மற்ரும் குளோரைடு அயனி அரிப்பு மற்றும் தாமிரத்தின் இருப்பு போன்ற காரணங்களால் இது கந்தக அமிலத்திடமிருந்து காக்கிறது. கலப்புலோகம் 20 ஒரு துருப்பிடிக்காத எஃகு அல்ல என்றாலும் பெரும்பாலும் அழுத்த அரிமான பிளவு பிரச்சினைகளைத் தீர்க்க பயன்படுத்தப்படுகிறது. இதற்கு 316எல் எஃகுடன் இது பயன்படுத்தப்படுகிறது.
தனிக்குறிப்புகள்
ஏ.எசு.டி.எம் பி729, பி464, பி366, பி463, பி473, பி462
ஏ.எசு.எம்.இ எசுபி729, எசுபி464, எசுபி366, எசுபி473, எசு462
ஏ.என்.எசு.ஐ / ஏ.எசு.டி.எம் ஏ555-79
இ.என் 2.4660
யு.என்.எசு என்08020
வொர்க்சிடாப் 2.4660
மலாயக் குடிபெயர்வும் யாழ்ப்பாணச் சமூகமும் (நூல்)
மலாயக் குடிபெயர்வும் யாழ்ப்பாணச் சமூகமும் என்னும் நூல் 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் முற்பகுதியிலும் தொழில் காரணமாக யாழ்ப்பாணத்தவர் பலர் மலாயாவுக்குக் குடிபெயர்ந்து சென்றதனால் யாழ்ப்பாணச் சமூகத்தில் ஏற்பட்ட தாக்கங்கள் பற்றிய ஒரு ஆய்வு நூல் ஆகும். யாழ்ப்பாணப் பல்கலைக் கழகத்தில் வரலாற்றுத்துறைப் பேராசிரியரான சமாதிலிங்கம் சத்தியசீலன் இந்நூலை எழுதியுள்ளார். ஐக்கிய இராச்சியத்தைச் சேர்ந்த அயோத்தி நூலக சேவை இந்த நூலை 2006 ஆம் ஆண்டில் வெளியிட்டது.
நூல் வரலாறு
இந்த நூலின் அடிப்படை, இந்நூலாசிரியர் தனது முதுகலைப் பட்டத்துக்காகச் செய்த ஆய்வுகளும், அதனைத் தொடர்ந்து 1980 ஆம் ஆண்டு யாழ்ப்பாணப் பல்கலைக்கழகத்துக்குச் சமர்ப்பித்த ஆய்வுக் கட்டுரையும் ஆகும். மேற்குறித்த ஆய்வுக்குரிய காலத்தின் பின் எல்லை 1940ல் இருந்து1957 வரை விரிவாக்கப்பட்டு இந்நூலில் கூடுதலான தகவல்கள் சேர்க்கப்பட்டுள்ளன.
அண்மைக் காலத்தில் யாழ்ப்பாணத்தில் இருந்து கனடா, ஆசுத்திரேலியா மற்றும் பல ஐரோப்பிய நாடுகளுக்குக் குடிப்பெயர்ந்து வாழும் இலங்கைத் தமிழர்களுடைய வாழ்வில் காணப்படும் பண்புகளுக்கும், மலாயக் குடிபெயர்வுக் காலத்து வாழ்வில் கண்ட பண்புகளுக்கும் இடையே ஒத்த தன்மைகள் இருப்பதாகக் கூறும் நூலாசிரியர், இக்காலச் சூழலில் இந்த ஆய்வு, நூல் வடிவில் வெளிவரவேண்டியதன் முக்கியத்துவத்தை உணர்ந்த நண்பர்கள் தன்னை ஊக்குவித்ததாகக் குறிப்பிட்டுள்ளார்.
உள்ளடக்கம்
இந்த நூலில் எடுத்துக்கொண்ட பொருள் குடிபெயர்ந்தமைக்கான காரணிகள், மலாயாவில் யாழ்ப்பாணத்தவர், அவர்களது வாழ்க்கை, மலாயத் தொடர்பும் யாழ்ப்பாணச் சமூகமும் ஆகிய தலைப்புக்களில் ஆராயப்பட்டுள்ளது. இதன் உள்ளடக்கம் ஒன்பது அத்தியாயங்களைக் கொண்டது. இவற்றுள் அறிமுகம், முடிவுரை என்பவற்றுக்கான அத்தியாயங்களைத் தவிர்த்து, எஞ்சிய ஏழு அத்தியாயங்கள் பின்வருமாறு பிரிக்கப்பட்டுள்ளன.
இவற்றையும் பார்க்கவும்
பகுப்பு:இலங்கையின் வரலாற்று நூல்கள் பகுப்பு:ஈழத்து வரலாற்றியல் தமிழ் நூல்கள் பகுப்பு:2006 தமிழ் நூல்கள்
காகபுருடர் காவியம்
காகபுருடர் காவியம் என்னும் நூல் 16ஆம் நூற்றாண்டில் வாழ்ந்த காகபுருடர் என்பவரால் இயற்றப்பட்டது. இதில் காப்புச்செய்யுள் ஒன்றும், 33 நூல் செய்யுள்களும் எண்சீர்விருத்தங்களாக உள்ளன.
கருவிநூல்
பகுப்பு:16 ஆம் நூற்றாண்டுத் தமிழ் நூல்கள்
ஸ்ட்ரோமப்டேலுங்
பகுப்பு:நாசி படையணிகள் பகுப்பு:அடால்ஃப் இட்லர்
திருவல்லிக்கேணி
திருவல்லிக்கேணி (Thiruvallikkeni) சென்னை மாநகராட்சியில் உள்ள ஒரு பகுதியாகும். மெரீனா கடற்கரையை ஒட்டியுள்ள பகுதி இது. இங்கு உள்ள பார்த்தசாரதி கோயில் (பெருமாள் கோயில்) மிகவும் புகழ் பெற்றதாகும். இந்தக் கோயில் 8-ஆம் நூற்றாண்டில் பல்லவர் காலத்தில் கட்டப்பட்டதாக நம்பப்படுகிறது. திருவல்லிக்கேணி வைணவர்களின் 108 திவ்வியதேசங்களில் ஒன்று.
திருவல்லிக்கேணி மட்டைப்பந்து ஆட்டத்திற்கு மிகவும் புகழ்பெற்றதாகும். எம்.ஏ. சிதம்பரம் மைதானம் திருவல்லிக்கேணியில் உள்ளது.
பெயர்க்காரணம்
திரு+அல்லி+கேணி என்பது திருவல்லிக்கேணி என்று ஆயிற்று. அல்லி மலர்கள் நிரம்பப் பெற்றதால் இப்பெயர் பெற்றதாகக் கூறுவர்.
வாலாஜா மசூதி
சென்னை திருவல்லிக்கேணியில் உள்ள ஜான்பஜார் (ஜாம் பஜார்) பகுதியில் வாலாஜா சாலையில் வாலாஜா மசூதி அமைந்துள்ளது. இம்மசூதி 1795ஆம் ஆண்டு வாலாஜா குடும்பத்தினரால் நவாப் அவர்களின் நினைவாக‌ கட்டப்பட்டது.
தங்கும் விடுதிகள்
திருவல்லிக்கேணி பிரம்மச்சாரிகளின் சொர்க்கம் என்றும் அழைக்கப்படுகிறது. "மான்சன்"(Mansion) என்று அழைக்கப்படும் தங்கும் விடுதிகள் இங்கு நிறைய உள்ளன. வேலை தேடிச் சென்னைக்கு வரும் பல இளைஞர்களுக்குத் திருவல்லிக்கேணி தான் புகலிடமாக உள்ளது. தமிழ், ஆங்கிலம், மலையாளம், தெலுங்கு, இந்தி என பல மொழிகள் பேசும் இளைஞர்களை இங்கு காணலாம்.
வியாபாரம்
திருவல்லிக்கேணி புத்தகங்களுக்கும் பெயர் பெற்றது. பல பழைய புத்தகக்கடைகள் இங்கு உண்டு. இங்கு உள்ள பைகிராப்ட்ஸ் சாலை சிறிய தி.நகர் என்று அழைக்கப்படுகிறது, அச்சகங்களும் நகலகங்களும் இங்கு ஏராளம். பலவிதமான ஆடைகள் இங்கு கிடைக்கும். பல சிறிய மற்றும் பெரிய உணவுவிடுதிகள் உள்ளன. மேலும் திருவல்லிக்கேணி பகுதியில் பிரியாணிக் கடைகள் அதிகம் உண்டு. மீன் விற்கும் சந்தையும், ஜாம் பஜார் என்ற காய்கறிச் சந்தையும் அருகிலேயே உள்ளன.
குறிப்பிடத்தக்கவர்கள்
150 வருடம் பழமைவாய்ந்த இந்து மேல்நிலை பள்ளி இங்கு தான் உள்ளது. நோபல் பரிசு வென்ற சுப்பிரமணியன் சந்திரசேகர் இப்பள்ளியில் (1922–1925) படித்தவர் ஆவார்.
நாலாயிரப் பிரபந்தத்தில் திருவல்லிக்கேணி
நாலாயிர திவ்யப் பிரபந்தத்திலிருந்து திருவல்லிக்கேணியை சுட்டிக்காட்டிப் பாடப்பட்ட ஒரு பாசுரம்:
அரசியல்
திருவல்லிக்கேணி பகுதியானது, சேப்பாக்கம்-திருவல்லிக்கேணி (சட்டமன்றத் தொகுதி) சார்ந்தது. மேலும், இப்பகுதி, மத்திய சென்னை மக்களவைத் தொகுதி சார்ந்ததுமாகும்.
பகுப்பு:சென்னை சுற்றுப் பகுதிகள்
திருவல்லிக்கேணி காமகலாகாமேஸ்வரர் கோயில்
திருவல்லிக்கேணி காமகலாகாமேசுவரர் கோயில் தமிழ்நாட்டில் சென்னை மாவட்டம், திருவல்லிக்கேணி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காமகலாகாமேசுவரர், காமகலாகாமேசுவரி சன்னதிகளும், விநாயகர், சுப்பிரமணியர், ஆஞ்சநேயர், நவகிரகம் உபசன்னதிகளும் உள்ளன. இக்கோயிலில் ஐந்து நிலை கொண்ட இராசகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி நான்கு காலப் பூசைகள் நடக்கின்றன. சித்திரை மாதம் சித்திரை திருவிழா முக்கிய திருவிழாவாக நடைபெறுகிறது. புரட்டாசி மாதம் நவராத்திரி-10 திருவிழாவாக நடைபெறுகிறது.
மேற்கோள்கள்
பகுப்பு:சென்னை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கூத்தக்கவுண்டம்பாளையம் மாரியம்மன் கோயில்
கூத்தக்கவுண்டம்பாளையம் மாரியம்மன் கோயில் தமிழ்நாட்டில் நாமக்கல் மாவட்டம், கூத்தக்கவுண்டம்பாளையம் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆஸ்திரேலிய ஆங்கிலம்
ஆஸ்திரேலிய ஆங்கிலம் (Australian English, AuE, AusE, en-AU) என்பது ஆஸ்திரேலியாவில் பரவலாகப் பேசப்படும் ஆங்கில மொழியைக் குறிக்கும்.
வெளி இணைப்புகள்
பகுப்பு:ஆத்திரேலியா பகுப்பு:ஆங்கிலம்
1,4- பென்சோயீராக்சின்
1,4- பென்சோயீராக்சின் (1,4-Benzodioxine ) என்பது C8H6O2 என்ற மூலக்கூற்று வாய்பாடு கொண்ட ஒரு கரிம வேதியியல் சேர்மமாகும். இச்சேர்மத்தில் ஓர் எளிய அரோமாட்டிக் வளையம் உள்ளது.
இவற்றையும் காண்க
பகுப்பு:எளிய அரோமாட்டிக்கு வளையங்கள்
தியாகராய நகர்
தியாகராய நகர் அல்லது தி.நகர் என்பது சென்னையின் மிக முக்கியமான மற்றும் பெரிய பகுதி. இது ஒரு முக்கியமான வணிகப்பகுதி. நகரின் மையத்தில் அமைந்துள்ளது. திராவிட இயக்கத்தவரில் முக்கியமானவரும் நீதிக்கட்சியைத் ஆரம்பித்தவர்களில் ஒருவருமான சர் பி.தியாகராயாவின் நினைவாக இப்பெயர் இடப்பட்டது.
பாண்டி பஜாரும், உஸ்மான் சாலையும், ரங்கநாதன் தெருவும் தான் தி.நகரின் மிக முக்கியமான வணிகமையங்கள். ஆடைகள், அணிவகைகள், விளையாட்டுப்பொருட்கள், வீட்டு உபயோகப்பொருட்கள் இங்கு மிகக்குறைந்த விலையில் கிடைக்கும். இப்பகுதியில், பல்வேறுவகைச் சேலைகள் உட்பட்ட ஆடைகள், தங்க, வைர நகைகள் முதலியவற்றுக்கான, பல மாடிகளைக் கொண்ட மிகப் பெரிய விற்பனை நிலையங்களுடன், நடைபாதைக் கடைகளும் போட்டி போட்டுக்கொண்டு செயற்படுவதைக் காணலாம். விடுமுறை நாட்களிலும், பொங்கல் போன்ற திருவிழாக் காலங்களிலும் இந்தப்பகுதியில் கூட்டம் நிரம்பி வழியும்.
திருமணம் முதலியவற்றுக்காக ஆடை அணிகள் வாங்குவதற்காகப் பலர் தொலை தூரங்களிலிருந்தும் இப் பகுதிக்கு வருகிறார்கள். உள்நாட்டிலிருந்து மட்டுமன்றி, இலங்கை, மலேசியா, சிங்கப்பூர், கனடா, மற்றும் பல ஐரோப்பிய நாடுகளிலிருந்தும் கூடச் சிறப்புத் தேவைகளுக்கான பொருட்களை வாங்குவதற்குத் தமிழ் மக்கள் இப்பகுதிக்கு வருவதைக் காணமுடியும். இதனால் பல தங்கு விடுதிகளும், உணவு விடுதிகளும் இங்கே பெருமளவில் உள்ளன.
பொதியம்
பொதிகை மலை என்பது. மேற்குத்தொடர்ச்சி மலைகளில் தென்பகுதியில் ஆனைமலைத் தொடாில் அமைந்துள்ளது. இதற்கு அகத்தியர் மலை என்று மற்றொரு பெயரும் உண்டு
காகபுருடர் உபநிடதம்
காகபுருடர் உபநிடதம் என்னும் நூல் 16ஆம் நூற்றாண்டில் வாழ்ந்த காகபுருடர் என்பவரால் இயற்றப்பட்டது. இதில் 31 எண்சீர்விருத்தங்கள் உள்ளன.
தியாகராய நகர்
தியாகராஜ நகரில் பல புத்தக வெளியீட்டு நிறுவனங்களும் உள்ளன.
பொதியம்
புவியமைப்பு
பொதிகை மலை கேரள மாநிலம், திருவனந்தபுரம் மாவட்டத்திலும், ஒருபகுதி தமிழ்நாடு மாநிலம் திருநெல்வேலி மாவட்டத்திலும் அமைந்துள்ளது. இதன் உயரம் 1,866 மீட்டா்கள் ஆகும். இந்த மலையிலிருந்து தான் தமிழ்நாட்டின் முக்கிய நதியான தாமிரபரணி ஆறு உருவாகிறது.
காகபுருடர் உபநிடதம்
அவற்றின் பாடல் பகுதிகள் - எடுத்துக்காட்டு மோக,சித்த விருத்திகளைச் சுத்தம் பண்ணி காணுகின்ற பூவிலுறை வாசம் போலும் தோணும் மயில் முட்டையின்மேல் வன்னம் போலும்
கருவிநூல்
பகுப்பு:16 ஆம் நூற்றாண்டுத் தமிழ் நூல்கள்
பொதியம்
புவியமைப்பு
சங்க காலத்தில் பொதியம் என்றும், பொதியில் என்றும் வழங்கப்பட்ட மலையை இக்காலத்தில் பொதிகைமலை என்றும் கூறுவர்.
தியாகராய நகர்
மேற்கோள்கள்
பகுப்பு:சென்னை சுற்றுப் பகுதிகள் பகுப்பு:சென்னை மாவட்டத்திலுள்ள ஊர்களும் நகரங்களும்
பொதியம்
புவியமைப்பு
சங்ககாலத்தில் வையை என வழங்கப்பட்ட ஆற்றை இக்காலத்தில் வைகை எனவும் வழங்குவது போன்றது இது.
வடக்கில் இமயமலையும், தெற்கில் பொதியமலையும் தமிழர் சென்றுவந்து கண்ட ஓங்கி உயர்ந்த மலைகள்.
பொதிகைமலை யாத்திரை
பொதியமலையில் இருந்துகொண்டு அகத்தியர் தமிழ் வளர்த்ததாகக் கதைகள் கூறுகின்றன. இந்த மலையின் உச்சியில் அகத்தியர் கோயில் அமைந்துள்ளது. இக்கோயிலுக்குச் செல்ல, வாகனங்கள் செல்ல முடியாத அடர் வனத்தின் வழியே, இரண்டு நாள் இரவு, மூன்று நாள் பகல் என்று கடுமையான நடைபயண யாத்திரையை பக்தர்கள் மேற்கொள்கின்றனர். 1995 ஆண்டுக்கு முன்வரை திருநெல்வேலி மாவட்டம் பாபநாசம், காரையாறு அணை, பாணதீர்த்தம் அருவி, பேயாறு உள்ளிட்ட காட்டாறுகளைக் கடந்து, பொதிகைக்குப் பக்தர்கள் சென்று வந்தனர். களக்காடு முண்டந்துறை புலிகள் சரணாலய பாதுகாப்பைக் காரணம் காட்டி, இவ்வழியாக பொதிகை மலை செல்வதற்கு, 2002 ஆம் ஆண்டுக்குப் பின் தமிழக வனத்துறை தடை விதித்துவிட்டது. இதனால் மலையின் மறுபக்கத்தில் உள்ள திருவனந்தபுரம் வழியாக பொதிகை யாத்திரை செல்ல, கேரள வனத்துறை அனுமதிக்கிறது. இணையம் மூலம் முன்பதிவு செய்பவர்களிடம், உரிய கட்டணம் பெற்றுக்கொண்டு, பயிற்சி பெற்ற காணிகள் துணையுடன் கேரள வனத்துறை பொதிகைக்கு அழைத்துச் செல்கிறது. ஒவ்வொரு ஆண்டும் மார்ச் மாதம் சிவராத்திரி வேளையிலும், அதன்பின், மே மாதத்தில் மட்டும் இப்பயணத்தை கேரள வனத்துறை அனுமதிக்கிறது. தாமிரபரணியில் எப்போதும் தண்ணீர் ஓட வேண்டும் என, பொதிகை மலையில் வீற்றிருக்கும் அகத்தியரை வேண்டி, பக்தர்கள் அங்கு சிறப்பு பூசைகள் நடத்துவர்.
அடிக்குறிப்பு
பகுப்பு:சங்க காலப் புவியியல் பகுப்பு:திருநெல்வேலி மாவட்டம் பகுப்பு:கன்னியாகுமரி மாவட்டம் பகுப்பு:தமிழ்நாட்டில் உள்ள மலைகள் பகுப்பு:தமிழ்நாட்டில் சுற்றுலாத்துறை பகுப்பு:மேற்குத் தொடர்ச்சி மலைத்தொடரிலுள்ள மலைகள் பகுப்பு:கொல்லம் மாவட்டத்திலுள்ள சுற்றுலாத் தலங்கள் பகுப்பு:திருவனந்தபுரம் மாவட்டத்திலுள்ள சுற்றுலாத் தலங்கள்
குடிமகன்
குடிமகன் ( transl.  குடிகாரன் ) என்பது 2019 ஆம் ஆண்டு வெளிவந்த இந்தியத் தமிழ் மொழி திரைப்படம் ஆகும். இது சத்தியேஸ்வரன் இயக்கியது. இந்த படத்தில் ஜெய்குமார், மாஸ்டர் ஆகாஷ் மற்றும் நந்திதா ஜெனிபர் ஆகியோர் முக்கிய கதாபாத்திரங்களில் நடித்துள்ளனர்.
தமிழக அரசு மதுவிற்பனையை டாஸ்மார்க் என்ற நிறுவனம் மூலம் நடத்துவதையும், அதனால் ஏழை எளியோர் மது அருந்தி தங்கள் வாழ்வினை அழித்துக் கொள்வதையும் இத்திரைப்படம் மக்களிடேயே கூறுகிற வகையில் எடுக்கப்பட்டிருந்தது. வணிக ரீதியாக தோல்வியை சந்தித்தாலும் விமர்சன ரீதியாக எண்ணற்ற ஊடகங்கள் இத்திரைப்படத்தினை பாராட்டின.
உற்பத்தி
7 வயது டாஸ்மாக் எதிர்ப்பு ஆர்வலர் ஆகாஷ் ஆனந்தன் இந்த படத்தில் ஒரு கதாபாத்திரத்தில் நடிக்க தேர்வு செய்யப்பட்டார். ஆகாஷ் பள்ளியைத் தவிர்க்கக் கூடாது என்பதற்காக பள்ளி நேரத்திற்குப் பிறகு ஆகாஷ் சம்பந்தப்பட்ட காட்சிகள் படமாக்கப்பட்டன. தயாரிப்பாளர் கலைஞானத்தின் பேரன் ஜெயக்குமார் இந்தப் படத்தின் மூலம் சினிமாவில் அறிமுகமானார்.
ஒலிப்பதிவு
அறிமுக இசைக்கலைஞர் எஸ்எம் பிரசாந்த் இசையமைத்துள்ளார்.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2019 தமிழ்த் திரைப்படங்கள் பகுப்பு:சமூகப் பிரச்சனைகள் குறித்தான இந்தியத் திரைப்படங்கள் பகுப்பு:இந்திய நாடகத் திரைப்படங்கள்
மாறும் பெறுமான அஞ்சல் தலை
மாறும் பெறுமான அஞ்சல் தலை (Variable value stamp) என்பது, தன்னியக்க வங்கி இயந்திரம் போன்றதொரு இயந்திரத்தினால் வழங்கப்படுவதும் பொது வடிவமைப்புடன் கூடியதுமான பசை பூசிய அல்லது தானொட்டு அஞ்சல்தலை ஆகும். இதில், அஞ்சல்தலையின் பெறுமதி வாடிக்கையாளரின் தேவையைப் பொறுத்து வழங்கப்படும் வேளையிலேயே அச்சிடப்படுகின்றது. பெறுமதியைத் தேவைக்கேற்றபடி மாற்றிக்கொள்ளலாம் அல்லது ஏற்கனவே தீர்மானிக்கப்பட்ட வெவ்வேறு பெறுமானங்களில் இருந்து தெரிவுசெய்யலாம். இவ்வகையான அஞ்சல்தலைகளும், இயந்திரங்களும் பொதுவாக சில்லறை வணிக, அஞ்சல் அலுவலகச் சூழல்களில் பயன்படுகின்றன.
வரலாறு
பல ஆண்டுகளாக இதுபோன்ற முறைமைகள் குறித்த சோதனைகள் இடம்பெற்றுள்ளன. ஆனாலும், நவீன, சிக்கலான கணினி அச்சுத் தொழில்நுட்பங்கள் வளர்ச்சியடைய முன்னர் குறிப்பிடத்தக்க வெற்றி கிடைக்கவில்லை. வணிக நிறுவனங்களிலும் பிற அமைப்புக்களிலும் இதே போன்ற செயற்பாடுகளைச் செய்யும் அஞ்சல் முத்திரைப் பொறியின் உருவாக்கம் இந்தத் தொழில் நுட்பம் உருவாவதில் முக்கிய பங்கு வகித்தது.
மாறும் பெறுமான அஞ்சல்தலை இயந்திரம் ஒன்றுக்கான முதல் காப்புரிமை 1884 கார்ல் புசே என்பவரால் பெறப்பட்டது. 1900ல் கிறித்தியன் கார்சின் இயந்திரத்தை ஒசுலோவில் சோதித்துப்பார்த்தனர். இது போன்ற இயந்திரங்கள் விரைவிலேயே ஆசுத்திரேலியா, நியூசிலாந்து, ஐக்கிய அமெரிக்கா ஆகிய நாடுகளிலும் சோதனை செய்யப்பட்டன.
மேற்கோள்கள்
பகுப்பு:அஞ்சல்
பஜாவு தீவு
புலாவ் பஜாவ் சிங்கப்பூரின் போயான் நீர்த்தேக்கம் அமைந்துள்ள மேற்கு நீர்பிடிப்பு பகுதியில் அமைந்துள்ள ஒரு சிறிய தீவாகும்.
பெயர்க்காரணம்
பஜாவ் என்று மலேசியா, இந்தோனேசிய, புருனை போன்ற இடங்களில் வசிக்கும் பழங்குடி இனமக்களின் பெயரைக்கொண்டு இந்த இடம் அழைக்கப்படுகிறது.
பகுப்பு: சிங்கப்பூர் தீவுகள்
சி என் எம் - 31 (நெல்)
சி என் எம் - 31 (CNM-31) என்பது; 1978 ஆம் ஆண்டு அறிமுகப்படுத்தப்பட்ட, புதிய, குறுகிய மற்றும் மத்தியகாலம் என இரு கால அளவில் பயிராகும் நெல் வகையாகும். சூன் - செப்டம்பர் வரையிலான கோடைப் பருவத்தில் (Kharif) 135 நாட்களிலும், போரோ எனும் பருவத்தில் (Boro) 155 நாட்களில் அறுவடைக்கு வரக்கூடிய இந்த நெல் இரகம், ஐ ஆர் 8 நெல் வகையிலிருந்து சடுதிமாற்றி உருவாக்கப்பட்ட நெல் வகையாகும். வண்டல் குழாய் போன்ற நடுத்தர நிலப் பகுதிகளில் நன்கு வளரத் தக்க இந்த நெற்பயிரின் தானியமணிகள், நீண்டு தங்க நிறத்தில் காணப்படுகிறது. 91 சென்டிமீட்டர் (91 cm) அரை குள்ளமான இந்த நெற்பயிர், ஒரு எக்டேருக்கு சுமார் 4400 - 4600 கிலோ (44-46 Q/ha) மகசூல் தரவல்லது. மேலும் இந்நெல் இரகம், வடகிழக்கு இந்திய பகுதியான மேற்கு வங்க மாநிலத்தில் பெரும்பான்மையாக பயிரிடப்படுகின்றது.
சான்றுகள்
பகுப்பு:நெல் வகைகள் பகுப்பு:இந்தியாவில் வேளாண்மை
அண்ணளவாக்கம்
கணிதம்
அண்ணளவாக்கக் கோட்பாடு என்பது கணிதத்தின் ஒரு கிளை. இது சார்புப் பகுப்பாய்வின் கணியம் சார்ந்த பகுதி. டையோபன்டைன் அண்ணளவாக்கம் என்பது உண்மை எண்களை முழு எண்களுக்கு அண்ணளவாக்குவதைக் குறிக்கும். கணிதத்தில், துல்லியமான வடிவம் அல்லது எண் கிடைக்காதவிடத்து அல்லது அவற்றைப் பெற்றுக்கொள்வது கடினமாக இருக்கும்போதே பெரும்பாலும் அண்ணளவாக்கம் இடம்பெறுகிறது. துல்லியமான வடிவம் இருந்தாலும், இறுதி விளைவில் குறிப்பிடத்தக்க வேறுபாடு இருக்காது என்னும்போதும் அண்ணளவாக்கத்தைப் பயன்படுத்துவது உண்டு. குறித்த எண் ஒரு உண்மை எண் இல்லாது இருக்கும்போதும் அண்ணணளவாக்கத்தைப் பயன்படுத்துவது வழக்கம். எடுத்துக்காட்டாக, π என்பதற்குப் பதிலாக 3.14159 என்பதும், √2 என்பதற்குப் பதிலாக 1.414 என்னும் எண்ணும் அண்ணளவாகப் பயன்படுவது உண்டு.
கணித்தலின் போது, குறைந்த எண்ணிக்கையான மதிப்புறு இலக்கங்களைப் பயன்படுத்தும் போதும் அண்ணளவாக்கம் ஏற்படும். கணிக்கும்போது முழுமையாக்கத் தவறுகள் ஏற்படுவது உண்டு. இதனாலும் அண்ணளவாக்கம் ஏற்பட வாய்ப்பு உள்ளது. மடக்கை அட்டவணைகள், வழுக்குச் சட்டம், கணிப்பான் போன்றவற்றைப் பயன்படுத்திக் கணிக்கும்போது, மிக எளிமையான கணிப்புகள் தவிர்ந்த பிற இடங்களில் இவை அண்ணவான விடைகளையே தருகின்றன. கணினி மூலம் செய்யப்படும் கணிப்புக்களின் பெறுபேறுகளும் அவை பயன்படுத்தும் மதிப்புறு இலக்கங்களின் எண்ணிக்கையில் தங்கியுள்ள அண்ணளவாக்கங்களே. ஆனாலும், கணினிகள் கூடிய துல்லியமான கணிப்புக்களைச் செய்யக்கூடிய வகையில் நிரலாக்கம் செய்ய முடியும். ஒரு பதின்ம எண்ணை இரும எண் வடிவிலான முடிவுள்ள எண்ணாக மாற்ற முடியாத போதும் அண்ணளவாக்கம் நிகழும்.
அறிவியல்
அறிவியல் பரிசோதனைகளில் இயல்பாகவே அண்ணளவாக்கம் ஏற்படுகிறது. அறிவியல் கோட்பாடுகளின் எதிர்வுகூறல்கள் உண்மையான அளவீடுகளில் இருந்து வேறுபடக்கூடும். உண்மையான நிலைமையில் இருக்கக்கூடிய காரணிகள் சிலவற்றைக் கோட்பாடுகள் உள்ளடக்காமல் இருப்பதே இதற்குக் காரணம். எடுத்துக்காட்டாக, எளிமையான கணிப்புகள் வளியின் தடையைக் கவனத்திற் கொள்ளாமல் இருக்கலாம். இவ்வாறான நிலைமைகளில் கோட்பாடுகள் உண்மை நிலையின் அண்ணளவாக்கங்களாகவே இருக்கின்றன. அளக்கும் நுட்பங்களில் இருக்கக்கூடிய குறைபாடுகளினாலும் வேறுபாடுகள் ஏற்படக்கூடும். இவ்வகையில் பெறப்படும் அளவுகள் உண்மைப் பெறுமானங்களின் அண்ணளவாக்கங்களாகவே இருக்கின்றன. முன்னைய கோட்பாடுகளும், விதிகளும் இன்னும் ஆழமான சில விதிகளின் அண்ணளவாக்கங்களாக இருக்கலாம் என்பதை அறிவியல் வரலாறு காட்டுகின்றது. ஒப்புமைக் கொள்கையின்படி புதிய கோட்பாடுகள், நன்கு நிலைபெற்ற பழைய கோட்பாடுகளுக்குப் பதிலாக, அவை செயற்படும் புலங்களில் செயற்பட வேண்டும். பழைய கோட்பாடு, புதிய கோட்பாட்டின் அண்ணளவாக்கம் ஆகின்றது.
இயற்பியலில் உள்ள சில பிரச்சினைகள் நேரடியான பகுப்பாய்வுகளின்மூலம் தீர்ப்பதற்குச் சிக்கலானவையாக இருக்கின்றன அல்லது வழக்கில் உள்ள பகுப்பாய்வு வழிமுறைகள் மூலம் வரையறுக்கப்பட்ட அளவிலான முன்னேற்றத்தையே பெற முடிகிறது. அதனால், துல்லியமான பெயர்த்தீடுகள் கிடைக்கக்கூடும் ஆயினும், அண்ணளவாக்கத்தினால் பிரச்சினையின் சிக்கல்தன்மையைக் குறிப்பிடத்தக்க அளவு குறைப்பதன் மூலம் போதிய அளவு துல்லியமான தீர்வுகளைப் பெற்றுக்கொள்ள முடிகிறது. புவியின் வடிவத்தைக் கூடிய துல்லியத்துடன் பெயர்த்தீடு செய்ய முடியுமானாலும், இயற்பியலாளர்கள் பல்வேறு தேவைகளுக்கு அதை ஒரு கோள வடிவமாகவே அண்ணளவாக்கம் செய்துகொள்கின்றனர். புவியீர்ப்பு போன்ற பல இயல்புகளைப் புவியைக் கோளமாக எடுத்துக்கொள்வதனால் இலகுவாகக் கணிக்கலாம் என்பதே இதற்கான காரணம்.
விண்மீன்களைச் சுற்றுகின்ற கோள்களின் இயக்கங்களை ஆய்வு செய்வதற்கும் அண்ணளவாக்கம் பெரிதும் பயன்படுகின்றது. பல்வேறு கோள்கள் ஒன்றையொன்று ஈர்ப்பதனால் ஏற்படும் சிக்கலான இடைவினைகள் காரணமாக, இவற்றின் இயக்கங்களை ஆய்வு செய்வது மிகமிகக் கடினமானது. இதனால், மறுசெய்கை முறையைப் பயன்படுத்துவதன் மூலம் அண்ணளவான தீர்வு பெறப்படுகிறது. முதற் செய்கையின் போது, கோள்களின் ஈர்ப்பு விசையை கவனத்தில் கொள்ளாமலும், விண்மீன் நிலையாக இருப்பதாகவும் எடுத்துக்கொண்டு கணிக்கின்றனர். இன்னும் துல்லியமான பெறுபேறுகள் தேவைப்படுமிடத்து, முன்னைய கணிப்பினால் பெறப்பட்ட கோள்களின் நிலை, இயக்கம் என்பவற்றைப் பயன்படுத்தியும், ஒவ்வொரு கோளும் மற்றவற்றின்மீது கொண்டுள்ள முதல்வரிசை ஈர்ப்பு இடைவினைகளைக் கருத்தில் எடுத்தும் இன்னொரு கணிப்புச் செய்யப்படுகிறது. இவ்வாறு மேலும் செய்கைகளைத் திரும்பத் திரும்பச் செய்வதன் மூலம், தேவையான அளவு துல்லியத்துடனான விளைவைப் பெற முடியும்.
இவற்றையும் பார்க்கவும்
பகுப்பு:எண்சார் பகுப்பாய்வு பகுப்பு:அண்ணளவாக்கம்
கங்கானிப்பட்டி போத்துக்கருப்பர் கோயில்
கங்கானிப்பட்டி போத்துக்கருப்பர் கோயில் தமிழ்நாட்டில் புதுக்கோட்டை மாவட்டம், கங்கானிப்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இவனசென்சு
இவனசென்சு (Evanescence) என்பது 1995ஆம் ஆண்டில் துவக்கப்பட்ட ஒரு அமெரிக்க ராக் இசைக்குழு ஆகும்.
மேற்கோள்கள்
பகுப்பு:அமெரிக்க இசைக்குழுக்கள் பகுப்பு:ராக் இசைக் குழுக்கள் பகுப்பு:மேற்கோள் வழு-ref குறிச்சொல்லுக்கு உரையில்லாதவை பகுப்பு:கிராமி விருது வென்றவர்கள்
ஆராத்திரிவேலூர் ஊராட்சி
ஆராத்திரிவேலூர் ஊராட்சி (Aradrivelur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செய்யார் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாரஸ்ட் கம்ப்
பாரஸ்ட் கம்ப் (Forrest Gump) 1994 இல் வெளிவந்த ஆங்கிலத் திரைப்படமாகும்.இத்திரைப்படம் பிரபல ஹாலிவுட் நட்சத்திரமான டொம் ஹாங்கின் நடிப்பில் வெளிவந்தது.இத்திரைப்படம் 1984 இல் வெளிவந்த நாவல் பாரஸ்ட் கம்பின் தழுவல் என்பது குறிப்பிடத்தக்கது.இத்திரைப்படம் 13 ஆஸ்கார் விருதுகளிற்குப் பரிந்துரைக்கப்பட்டு 6 ஆஸ்கார் விருதுகளைப் பெற்றதும் குறிப்பிடத்தக்கன.
கதை
மன நோயாளியாகக் கருதப்படும் பாரஸ்ட் கம்ப் (டொம் ஹாங்) தனது சிறுவயதிலிருந்து காதலித்து வந்த ஜென்னி என்னும் பெண்ணைப் பற்றி பேருந்து நிலையத்தில் வந்து போகும் அனைவருக்கும் கூறிக்கொண்டே இருக்கின்றார்.சில பயனர்கள் இவரின் கதையைக் கேட்டு விட்டு செல்லவும் செய்கின்றனர்.மேலும் அவர் தனது சிறு வயது முதலே ஒரு பெண் தோழி இருந்தவரென்றும் தனக்கு இருந்து வந்த ஊனத்தை மறையச் செய்தவரும் தனது காதலி என்றும் அவரைப் பற்றி புகழ்ந்து கூறும் பாரஸ்ட் கம்ப் தனது காதலி அவரனின் வளர்ப்புத் தந்தையினால் கற்பழிக்கப்படுவது தெரிந்தும் அவரது காதலியின் மீதிருந்த காதல் காரணத்தால் அவரைப் பல முறை பின் தொடர்கின்றார்.இருந்தும் விலைமாதுவாக தன் தொழிலைத் தேர்ந்தெடுத்துக் கொள்ளும் ஜென்னி பின்னர் வைரஸ் நோயால் அவதிப்படுவதையும் பொருட்படுத்தாது அவரின் அழைப்புற்கேற்ப அவரின் நலம் அறியப் புறப்படுகின்றார் பாரஸ்ட் கம்ப். மேலும் தங்களது குழந்தையினைப் பராமரிக்கும் பொருட்டு ஜென்னியினைத் திருமணம் செய்து கொள்கின்றார் பாரஸ்ட் கம்ப். பிற்பாடு ஜென்னி நோய் முற்றி இறப்பதும், அவரது கல்லறையில் பாரஸ்ட் ஏங்குவதும், தமது குழந்தையை நன்றாக வளர்ப்பதைப பற்றி பாரஸ்ட் தனியே உரையாடுவதுமாக திரைக்கதை நீள்கிறது. இறுதிக் காட்சியில் தன் மகனை பள்ளிப் பேருந்தில் அனுப்பி விட்டு பாரஸ்ட் சாந்தமாக அமர்ந்திருப்பதுடன் கதை இனிதே நிறைவடைகிறது.
மேற்கோள்கள்
பகுப்பு:ஆங்கிலத் திரைப்படங்கள் பகுப்பு:1994 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:பாரமவுண்ட் பிக்சர்ஸ் திரைப்படங்கள் பகுப்பு:அமெரிக்க நகைச்சுவை-நாடகத் திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:கலிபோர்னியாவில் படமாக்கப்பட்ட திரைப்படங்கள் பகுப்பு:யூட்டாவில் படமாக்கப்பட்ட திரைப்படங்கள் பகுப்பு:அமெரிக்கத் திரைப்படங்கள்
சிமியோன்
சிமியோன் என்பவர் லூக்கா நற்செய்தியின்படி இயேசுவின் பிறப்பின்போது எருசலேமில் வாழ்ந்தவர். இவரை நேர்மையானவர் எனவும் இறைப்பற்றுக் கொண்டவர் எனவும் அந்த நற்செய்தி குறிக்கின்றது. இவர் 'ஆண்டவருடைய மெசியாவைக் காணுமுன் அவர் சாகப்போவதில்லை' என்று தூய ஆவியால் உணர்த்தப்பட்டிருந்தார் எனவும் விவிலியம் குறிக்கின்றது. இயேசுவைக் கோவிலில் அர்ப்பணிக்க மரியாவும், யோசேப்புவும் கோவிலுக்கு வந்தபோது அவர்களை இவர் எதிர்கொண்டார். அப்போது இவர் குழந்தையைக் கையில் ஏந்திக் கடவுளைப் போற்றி, ஒரு பாடல் படினார். கத்தோலிக்க திருச்சபை, கிழக்கு மரபுவழி திருச்சபை உட்பட பல கிறித்தவ பிரிவுகளில் இவர் புனிதர் என ஏற்கப்படுகின்றார். கத்தோலிக்க திருச்சபையின் பொது நாள்காட்டியில் இவரின் விழா நாள் பெப்ரவரி 3.
மேற்கோள்கள்
பகுப்பு:லூக்கா நற்செய்தி பகுப்பு:திருமுறை நற்செய்திகளில் வரும் நபர்கள்‎ பகுப்பு:கிறித்தவ இறைவாக்கினர்கள்
பியோலா தீவு
பெயர்க்காரணம்
மலாய் மொழியில் பியோலா என்றால் வயலின் இசைக்கருவி என்று பொருள்.
வெளி இணைப்புகள்
பகுப்பு: சிங்கப்பூர் தீவுகள்
தோர் (திரைப்படம்)
தோர் (Thor) என்பது 2011 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் தோர் என்ற கதாபாத்திரத்தை மையமாகக் கொண்டு மார்வெல் ஸ்டுடியோஸ் என்ற நிறுவனம் தயாரிக்க பாரமவுண்ட் பிக்சர்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது. இது மார்வல் திரைப் பிரபஞ்சத்தின் நான்காவது படம் ஆகும்.
கேவின் பிகே என்பவர் தயாரிக்கும் இத் திரைப்படத்தை கென்னத் பிரனா என்பவர் இயக்க, கிறிஸ் ஹோம்ஸ்வோர்த், நடாலீ போர்ட்மேன், டாம் ஹிடில்ஸ்டன், ஸ்டெல்லன் ஸ்கார்ஸ்கார்ட், கோல்ம் ஃபியோர், ரே ஸ்டீவன்சன், இட்ரிசு எல்பா, கேட் டென்னிங்ஸ், ரெனே ருஸ்ஸோ மற்றும் அந்தோணி ஹோப்கின்ஸ் ஆகியோர் நடித்தள்ளனர்.
தோர் என்று படம் 17 ஏப்ரல் 2011 இல் சிட்னியிலும் 6 மே 2011 இல் ஐக்கிய அமெரிக்காவிலும் மார்வல் திரைப் பிரபஞ்சத்தின் முதலாம் கட்டத்தின் நான்காவது திரைப்படமாக வெளியானது. இப் படம் உலகளவில் 449 பில்லியனுக்கும் அதிகமான வசூல் பெற்றது. இதன் தொடர்சியாக தோர்: த டார்க் வேர்ல்டு (2013), தோர்: ரக்னராக் (2017) மற்றும் தோர்: லவ் அண்ட் தண்டர் (2022) போன்ற திரைப்படங்கள் வெளியானது.
கதை சுருக்கம்
இப்படமானது தோர் ஒரு செயலற்ற போரை ஆதரித்த பின்னர், அவரது அதிகாரங்களையும் அவரது சுத்தியல் பறிக்கப்பட்டு அஸ்கார்டில் இருந்து பூமிக்கு நாடுகடத்தப்படுகின்றார். அஸ்கார்டியன் சிம்மாசனத்தை கைப்பற்ற அவரது சகோரான லோகி சதி செய்யும்போது, தோர் தன்னை தகுதியானவர் என்று நிரூபித்து எப்படி நாட்டையும் சிம்மாசனத்தையும் கைப்பற்றினார் என்பது தான் கதை.
வெளி இணைப்புகள்
பகுப்பு:2011 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க மீநாயகன் திரைப்படங்கள் பகுப்பு:அமெரிக்க அதிரடித் திரைப்படங்கள் பகுப்பு:அமெரிக்க சாகச திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:மார்வெல் திரைப் பிரபஞ்சம்: முதலாம் கட்டம் பகுப்பு:தொடர் திரைப்படங்கள் பகுப்பு:ஐமேக்ஸ் திரைப்படங்கள் பகுப்பு:அமெரிக்க கற்பனை திரைப்படங்கள்
சகீட் மக்பூப்
சகீட் மக்பூப் (Shahid Mahboob, பிறப்பு: ஆகத்து 25 1962), பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1982 இலிருந்து 1989 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1962 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
இயேசுவில் நிறைவேறிய இறைவாக்குகள்
இயேசு கிறிஸ்துவே யூதர்களால் எதிர்பார்க்கப்படும் மெசியா என்று கிறிஸ்தவர்கள் நம்புகின்றார்கள். யூதர்களின் மறைநூலான பழைய ஏற்பாட்டில் மெசியாவைப் பற்றிக் காணப்படும் இறைவாக்குகள் புதிய ஏற்பாட்டு காலத்தில் இயேசுவின் வரலாற்றில் நிறைவேறியது என்று கிறிஸ்தவர்கள் நம்புகின்றனர்.
கடவுள், உலகத்தில் தனது மீட்புத் திட்டத்தை நிறைவேற்ற ஆபிரகாம் வழியாக இஸ்ரயேல் மக்களைத் தேர்ந்தெடுத்து, அவர்களிடையே தோன்றிய இறைவாக்கினர்கள் வழியாக இயேசுவின் வருகைக்காக உலகத்தைத் தயார் செய்தார் எனவும், உலக மீட்பரைப் பற்றிய இறைவாக்குகள் பழைய ஏற்பாட்டில் பதிவு செய்யப்பட்டுள்ளது எனவும், இந்த இறைவாக்குகளே இயேசு மெசியா என்று சான்று பகர்கின்றன என்றும் கிறிஸ்தவர்கள் நம்புகின்றனர்.
இறைமகன் இயேசு
இயேசு கிறிஸ்து கடவுளின் மகனே என்பதற்கான சான்றுகள்:
கிறிஸ்துவின் வழிமரபு
இயேசு பிறக்கும் வழிமரபுக்கான சான்றுகள்:
மீட்பரின் பிறப்பு
இறைமகன் இயேசுவின் பிறப்பு பற்றிய சான்றுகள்:
முன்னோடி எலியா
திருமுழுக்கு யோவான் பற்றிய சான்றுகள்:
தூய ஆவியின் துணை
இயேசுவின் பணியில் தூய ஆவி பற்றிய சான்றுகள்:
நீதியுள்ள போதனைகள்
இயேசுவின் போதனைப் பணி பற்றிய சான்றுகள்:
எருசலேமில் நுழைதல்
இயேசு அரசராக எருசலேமில் நுழைவது பற்றிய சான்றுகள்:
கிறிஸ்துவின் பாடுகளும் மரணமும்
இயேசுவுக்கு நேரும் நிந்தனை பற்றிய சான்றுகள்:
கிறிஸ்து இயேசு மக்களின் பாவங்களை சுமந்தது பற்றிய சான்றுகள்:
இயேசுவின் உடைமேல் சீட்டுப் போடுவது பற்றிய சான்றுகள்:
இயேசு தீயோருக்காக பரிந்துபேசுவது பற்றிய சான்றுகள்:
இயேசுவின் மரணத்தின்போது நிகழ்பவை பற்றிய சான்றுகள்:
இயேசுவின் விலா குத்தப்படுவது பற்றிய சான்றுகள்:
இயேசுவின் உயிர்ப்பு
இயேசுவின் சாவிலிருந்து உயிர்த்தெழுவதற்கு சான்றாக நம்பப்படுவன:
மெசியாவின் அரசு
இயேசுவின் முடிவற்ற அரசாட்சி பற்றிய சான்றுகள்:
கிறிஸ்தவர்கள் மற்றும் யூதர்களின் மெசியாவின் ஒப்பீடு
கிறிஸ்தவர்கள் மற்றும் யூதர்களின் மெசியாவின் அடிப்படைத் தகுதிகளாகவும், மெசியாவின் வருகையின் போதும் ஆட்சியின் போதும் நிகழ்வனவாக கருதுபவற்றின் ஒப்பீடு பட்டியல்
ஆதாரங்கள்
பகுப்பு:இயேசு பகுப்பு:கிறித்தவ இறையியல்
சிந்துதாய் சப்கல்
சிந்துதாய் சப்கல் (Sindhutai Sapkal) "அனாதைகளின் தாய்" என அன்புடன் அழைக்கப்படும் இவர், ஒரு இந்திய சமூக சேவகரும், சமூக ஆர்வலருமாவார். இந்தியாவில் ஆதரவற்ற குழந்தைகளை அவர்களது நிலையிலிருந்து உயர்த்தும் இவரது பணியால் இவர் குறிப்பாக அறியப்படுகிறார். சமூகப் பணி பிரிவில் 2021ஆம் ஆண்டில் பத்மசிறீ விருதும், 2016ஆம் ஆண்டில் டி. ஒய் பாட்டீல் தொழில்நுட்ப மற்றும் ஆராய்ச்சி நிறுவனத்திடமிருந்து இலக்கியத்தில் முனைவர் பட்டமும், 2017இல் நாரி சக்தி புரஸ்கார் ஆகிய கௌவரங்களும் வழங்கப்பட்டது.
ஆரம்பகால வாழ்க்கையும் கல்வியும்
மகாராட்டிராவின் வர்தா மாவட்டத்தில் ஒரு கால்நடை மேய்க்கும் குடும்பத்தில் 1948 நவம்பர் 14 ஆம் தேதி சிந்துதாய் பிறந்தார். இவரது பெற்றோருக்கு தேவையற்ற குழந்தையாக இருந்ததால், இவர் சிந்தி (மராத்திய மொழியில் "கிழிந்த துணி" எனப் பொருள்) என்று குறிப்பிடப்பட்டார். இருப்பினும், இவரது தந்தை இவருக்கு கல்வி கற்பதில் ஆர்வமாக இருந்தார். இது இவரது தாயின் விருப்பத்திற்கு மாறாக இருந்தது. அபிமன்ஜி (தந்தை) கால்நடை மேய்ச்சலுக்கு இடையில் இவரை பள்ளிக்கு அனுப்புவார். குடும்ப வறுமை காரணமாக இவருக்கு எழுதுவதற்கு ஒரு எழுது பலகை கூட இருக்காது. இவர் 'பாரதி மரத்தின் இலை'யை ஒரு எழுதப் பயன்படுத்துவார். மோசமான வறுமை, குடும்பப் பொறுப்புகள், மேலும் சிறுவயது திருமணம் ஆகியவை இவரை நான்காம் வகுப்பிலேயே பள்ளியிலிருந்து வெளியேற்றியது.
திருமணமும் ஆரம்ப காலப் பணிகளும்
தனது பன்னிரெண்டாவது வயதில், இவர், வர்தா மாவட்டத்தைச் சேர்ந்த தன்னைவிட இருபது வயது மூத்தவரான சிறீஹரி சப்கல் என்பவரை மணந்தார். தனது புதிய ஊரில், மாட்டு சாணத்தை சேகரித்த உள்ளூர் பெண்களை வனத்துறையினரும், நில உரிமையாளர்களும் சுரண்டுவதற்கு எதிராக போராடினார். மேலும், தன்னுடைய இருபது வயதுக்குள் மூன்று மகன்களைப் பெற்றார்.
இருபது வயதில், ஒன்பது மாத கர்ப்பிணியாக இருந்தபோது, தனது கணவனால் மோசமாகத் தாக்கப்பட்டார். 1973 ஆம் ஆண்டு அக்டோபர் 14ஆம் தேதி இரவு வீட்டிற்கு வெளியே ஒரு மாடு தங்குமிடத்தில் அரை உணர்வு நிலையில் மம்தா என்ற பெண் குழந்தையைப் பெற்றெடுத்தார். பின்னர், இவர், உயிர்வாழ்வதற்காக தெருக்களிலும், தொடர்வண்டி நிலையங்களிலும் பிச்சை எடுத்தார். இரவில் ஆண்களிடமிருந்து தப்பிக்க இவர், பெரும்பாலும் கல்லறைகளில் இரவைக் கழித்தார். இரவு நேரங்களில் கல்லறைகளில் இவர் காணப்பட்டதால் மக்கள் இவரை "பேய்" என்று அழைத்தார்கள்.
சப்கல் பல கிலோமீட்டர் தூரம் உள்ள தனது தாயின் வீட்டிற்கு நடந்தே சென்றார். ஆனால், இவரது தாய் இவருக்கு அடைக்கலம் கொடுக்க மறுத்துவிட்டார். சப்கல் உணவுக்காக தொடர்வண்டி நிலையங்களில் பிச்சை எடுக்கத் தொடங்கினார். இந்த காலகட்டத்தில், பெற்றோர்களால் கைவிடப்பட்ட பல குழந்தைகள் இதேபோல இருப்பதை இவர் கண்டார். இவர், அவர்களை தன்னுடைய சொந்தமாக ஏற்றுக்கொண்டார். பின்னர் அவர்களுக்கு உணவளிக்க, மிகவும் தீவிரமாக பிச்சையெடுக்க ஆரம்பித்தார். அனாதையாக தன்னிடம் வந்த அனைவருக்கும் ஒரு தாயாக மாற இவர் முடிவு செய்தார். பின்னர் இவர் தனது உயிரியல் குழந்தையையும் தத்தெடுத்த குழந்தைகளுக்கும் இடையிலான பாகுபாட்டின் உணர்வை அகற்ற புனேவின் ஸ்ரீமந்த் தாகு சேத் ஹல்வாய் என்ற அறக்கட்டளைக்கு தனது குழந்தையை நன்கொடையாக அளித்தார்.
பிற்காலப் பணி
சப்கல் அனாதைகளுக்காக தன்னை அர்ப்பணித்துக் கொண்டார். இதன் விளைவாக, இவர் அன்பாக "மாயி" (அம்மா) என்று அழைக்கப்படுகிறார். இவர் 1,050க்கும் மேற்பட்ட அனாதைக் குழந்தைகளை வளர்த்து வருகிறார். இவருக்கு 207 மருமகள், முப்பத்தாறு மகள்கள், ஆயிரத்துக்கும் மேற்பட்ட பேரக்குழந்தைகள் உள்ளனர். இவர் தத்தெடுத்த குழந்தைகளில் பலர் நன்கு படித்த வழக்கறிஞர்களாகவும், மருத்துவர்களாகவும் இருக்கின்றனர். இவருடைய வளர்ப்பு குழந்தைகள் சிலர் - இவரது உயிரியல் மகள் உட்பட - தங்கள் சொந்த அனாதை இல்லங்களை நடத்தி வருகின்றனர். இவரது குழந்தைகளில் ஒருவர் தனது வாழ்க்கையில் முனைவர் பட்டம் முடித்துள்ளார். இவரது அர்ப்பணிப்பு மற்றும் பணிக்காக 273க்கும் மேற்பட்ட விருதுகள் வழங்கப்பட்டுள்ளன. அனாதைக் குழந்தைகளுக்கு வீடு கட்ட நிலம் வாங்க தனது விருதுப் பணத்தைப் பயன்படுத்தினார்.
தனது 70 வயதில், சப்கலின் கணவர் மன்னிப்பு கோரி இவரிடம் வந்தார். இவரும் அவரை மன்னித்து தன் குழந்தையாக ஏற்றுக்கொண்டார்.
2010ஆம் ஆண்டில் வெளியான மராத்தி மொழி திரைப்படமான மீ சிந்துதாய் சப்கல், இவரது உண்மைக் கதையால் ஈர்க்கப்பட்ட வாழ்க்கை வரலாறாகும். இந்த படம் 54வது இலண்டன் திரைப்பட விழாவில் அதன் உலக அரங்கேற்றத்திற்கு தேர்ந்தெடுக்கப்பட்டது.
வெளி இணைப்புகள்
பகுப்பு:1948 பிறப்புகள் பகுப்பு:புனே நபர்கள் பகுப்பு:மராத்தியர்கள் பகுப்பு:வாழும் நபர்கள்
ஞானேந்திரமோகன் தாகூர்
ஆரம்ப கால வாழ்க்கை
ஞானேந்திரமோகன் தாகூர் பிரசன்ன குமார் தாகூரின் மகனும், தாகூர் குடும்பத்தின் பாதுரியகட்டா கிளையைச் சேர்ந்த இந்துக் கல்லூரியின் நிறுவனர்களில் ஒருவரான கோபி மோகன் தாகூரின் பேரனும் ஆவார். 1842இல் இவர் மாதத்திற்கு ரூ. 40 உதவித்தொகை பெற்றுக் கொண்டு கொல்கத்தா மருத்துவக் கல்லூரியில் சேர்ந்தார். ஆனால் இவரது மருத்துவக் கல்வியை முடிக்கவில்லை. இந்துக் கல்லூரியின் மாணவராக இருந்தபோது, இராஜ்நாராயணன் போசு மற்றும் கோவிந்த சந்திர தத் (தோரு தத்தின் தந்தை) ஆகியோர் இவரது வகுப்பு தோழர்களாக இருந்தனர்.
கிரிஸ்துவத்திற்கு மாறுதல்
இந்துக் கல்லூரி திறக்கப்பட்டபோது, மேற்கத்திய கல்வி இந்து சமுதாயத்தின் கடுமையான கட்டமைப்பை பாதிக்காது என்று இந்து சமூகத்தின் மரபுவழி பிரிவுகள் நினைத்தன. அவர்கள் இராசாராம் மோகன் ராயை அதிலிருந்து விலகி இருக்கும்படி கட்டாயப்படுத்தினர். இருப்பினும், கல்லூரியின் பெயருக்கும் அதன் மதச்சார்பற்ற பாடத்திட்டத்திற்கும் இடையிலான முரண்பாடுகள் விரைவில் வெளிப்பட்டன' மற்றும் இந்துக் கல்லூரியின் பல மாணவர்கள் கிறிஸ்தவத்தை ஏற்றுக்கொண்டனர்.
ஞானேந்திரமோகன் 1851ஆம் ஆண்டில் தனது வழிகாட்டியான கிருட்டிண மோகன் பானர்ஜியின் செல்வாக்கின் கீழ் கிறிஸ்தவ மதத்திற்கு மாறினார். மேலும் அவரது மகள் கமலமணியை மணந்தார். இதன் விளைவாக, இவர் தனது தந்தையால் விலக்கி வைக்கப்பட்டார். மேலும் தனது பரம்பரையை இழந்தார். பிரசன்னா குமார் தாகூர் தனது நிலங்களை தனது மருமகன் மகாராஜா பகதூர் சர் ஜதிந்திரமோகன் தாகூக்கு வழங்கி விட்டார். ஞானேந்திரமோகன் பின்னர் நீதிமன்றத்தின் மூலம் சில சொத்துக்களை திரும்பப் பெற்றார்.
பிற்கால வாழ்வு
1859ஆம் ஆண்டில், ஞானேந்திரமோகன் தாகூர் தனது மனைவியுடன் மருத்துவ சிகிச்சைக்காக இங்கிலாந்து சென்றார். குணமடைந்த இவர் இலண்டன் பல்கலைக்கழகத்தில் இந்து சட்டம் மற்றும் வங்காள மொழிப் பேராசிரியராக சேர்ந்தார். 1861ஆம் ஆண்டில், இவர் கென்சிங்டனில் வசித்து வந்தார். அங்கு இவரை மே 28 அன்று மாணவரும் நாட்காட்டியிலருமான இராகல் தாசு அல்தார் சந்தித்தார். இவர் சட்டத் தேர்வுகளில் தேர்ச்சி பெற்றார். மேலும் 1862 ஆம் ஆண்டில் லிங்கன் வழக்கறிஞர் சங்கத்தில் பணியாற்ற அழைக்கப்பட்டார். அவ்வாறு அழைக்கப்பட்ட முதல் ஆசியர் இவராவார். இவர் 1864இல் இந்தியா திரும்பி, 1865 இல் கொல்கத்தா உயர் நீதிமன்றத்தில் சேர்ந்தார். 1869இல் இவரது மனைவி இறந்த பிறகு, இவர் தனது இரண்டு மகள்களான பபேந்திரபாலா மற்றும் சத்யேந்திரபாலாவுடன் மீண்டும் இங்கிலாந்து சென்றார். பின்னர் அங்கேயே இறந்தார். அவர் பிராம்ப்டன் கல்லறையில் அடக்கம் செய்யப்பட்டார். சத்யேந்திரநாத் தாகூரின் மனைவி ஞானதாநந்தினி தேவி 1877இல் தனது குழந்தைகளுடன் இங்கிலாந்துக்குச் வந்தபோது, ஞானேந்திரமோகன் அவர்களைப் வரவேற்று சிறிது காலம் அவர்களுக்கு ஆதரவளித்தார்.
குறிப்புகள்
பகுப்பு:1890 இறப்புகள் பகுப்பு:1826 பிறப்புகள் பகுப்பு:தாகூர் குடும்பம் பகுப்பு:கொல்கத்தா நபர்கள்
மார்கஸ் ட்ரஸ்கொதிக்
மார்கஸ் ட்ரஸ்கொதிக் (Marcus Trescothick, பிறப்பு: திசம்பர் 25 1975), இங்கிலாந்து அணியின் முன்னாள் துடுப்பாட்டக்காரர். இவர் 76 தேர்வுத் துடுப்பாட்டப் போட்டிகளிலும், 123 ஒருநாள் பன்னாட்டுத் துடுப்பாட்டப் போட்டிகளி லும் 279 முதல்தர துடுப்பாட்டப் போட்டிகளிலும், 339 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2000 - 2006 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
ஒரு இடது கை துவக்க மட்டையாளரான, இவர் 1993 இல் சோமர்செட்டுக்காக முதல் தரத் துடுப்பாட்டப் போட்டிகளில் அறிமுகமானார். ட்ரெஸ்கோதிக் தனது ஒருநாள் சர்வதேச (ஒருநாள்) போட்டியை ஏழு ஆண்டுகளுக்குப் பிறகு, ஜூலை 2000 இல் ஜிம்பாப்வேக்கு எதிராக அறிமுகமானார். மேற்கிந்தியத் தீவுகளுக்கு எதிராக ஆகஸ்ட் மாதத்தில் தேர்வுத் துடுப்பாட்டப் போட்டிகளில் இவர் அறிமுகமானார் முன்னாள் இங்கிலாந்து கேப்டன் நாசர் உசேன் ட்ரெஸ்கோதிக்கினை கிரஹாம் கூச்சுடன் ஒப்பிட்டார்.
இருபதுக்கு 20 துடுப்பாட்டத்தில் மிக வேகமாக அரைநூறுகள் எடுத்த இங்கிலாந்து வீரர் எனும் சாதனையையும் படைத்துள்ளார். ட்ரெஸ்கோதிக் ஒரு திறமையான களத்தடுப்பாளர் மற்றும் வலது கை விரைவு வீச்சாளர் ஆவார். இவர் ஐந்து ஒருநாள் போட்டிகளில் இழப்புக் கவனிப்பாளராக விளையாடியுள்ளார். இரண்டு தேர்வுத் துடுப்பாட்டப் போட்டிகளுக்கும் ,பத்து ஒருநாள் போட்டிகளுக்கும் இங்கிலாந்து அணியின் தலைவராக நியமிக்கப்பட்டார்.
ஆரம்பகால வாழ்க்கை
மார்கஸ் எட்வர்ட் ட்ரெஸ்கோதிக் 25 டிசம்பர் 1975 அன்று சோமர்செட்டின் கீன்ஷாமில் பிறந்தார். மார்ட்டின் மற்றும் லிண்டா ட்ரெஸ்கோதிக் ஆகியோருக்கு பிறந்த இரண்டு குழந்தைகளில் இவர் இளையவர் ஆவார். இவரது சகோதரி அண்ணா இவரை விட மூன்று வயது மூத்தவர் ஆவார். இவரது தந்தை ஒரு சிறந்த தொழில்முறை அல்லாத துடுப்பாட்ட வீரர் ஆவார். சோமர்செட் கவுண்டி துடுப்பாட்ட சங்கத்திற்காக இவர் இரண்டு போட்டிகளில் விளையாடியுள்ளார். 1967 மற்றும் 1976 க்கு இடையில் பிரிஸ்டல் மற்றும் மாவட்ட துடுப்பாட்ட சங்கத்திற்காக இவர் விளையாடியுள்ளார். ட்ரெஸ்கோதிக் சிறு வயதிலிருந்தே துடுப்பாட்டத்தில் ஆர்வம் கொண்டவராக இருந்துள்ளார். இவர் பிறந்த போது இவரின் தந்தை இந்தக் குழந்தை வளரும்போது ஒரு துடுப்பாட்ட வீரராக ஆவதற்கு இவருக்கு எல்லா ஊக்கமும் அளிக்கப்படும் எனக் கூறினார். மேலும் இவர் பதினொரு மாதத்தில் தனது முதல் துடுப்பாட்ட மட்டையைப் பெற்றார். செயின்ட் அன்னே ஆரம்ப பள்ளியில் பயின்ற காலத்தில், 11 வயதுக்குட்பட்ட பள்ளி துடுப்பாட்ட  அணிக்காக  இவர் விளையாடத் தேர்வு செய்யப்பட்டார். இவர் டேவன் துடுப்பாட்ட அணிக்கு எதிராக தனது முதல் நூறு ஓட்டங்களை எடுத்தார். அந்தப் போட்டியில் இவர் 124 ஓட்டங்களை எடுத்தார்.க்ளூசெஸ்டர்ஷைர் கவுண்டி துடுப்பாட்ட கிளப் இவரை 11 வயதுக்குட்பட்ட அணிக்காக விளையாட அழைத்தது. அந்த அணிக்காக, சோமர்செட்டுக்கு எதிராக இவர் நூறு ஓட்டங்களை எடுத்தார்.